Zimbabwe doen weg met Zim-dollarVan Maandag kan Zimbabwiërs hul waardelose Zim-dollars vir Amerikaanse dollar omruil, aangesien Zimbabwe glo nou heeltemal met sy eie geldeenheid wil wegdoen. Om een Amerikaanse dollar te kry, moet 35 biljard Zim-dollar (35 met vyftien nulle) ingeruil word. In 2008 was Zimbabwe se inflasiekoers 500 miljard persent. Pryse het twee keer per dag gestyg. In daardie jaar het die noot met die grootste “waarde” verskyn – 110 triljoen Zimbabwiese dollar. Zimbabwe gebruik al etlike jare ’n meervoudige stelsel waardeur ook ander geldeenhede in gebruik is. Die mees algemene is die Amerikaanse dollar en die Rand. Die Zim-dollar is in die buiteland effe meer werd waar die geldeenheid weens die groot getalle wat daarop aangebring is by versamelaars gewild is. Trouw